LidanRubinov/Halacha-QA huggingface dataset:
שאלה: כסף שהרווחתי בשבת: ובכן, אני מתחזק כבר בערך 3 שנים אני מאוד רוחני ומאוד מחובר לבורא עולם אני לקחתי על עצמי לפני כמה חודשים ללכת שלב קדימה ופשוט ללכת "כעיוור" בדרכו בורא עולם נותן, בורא עולם לוקח, הכל זה לטובה גם אם זה לא נראה ככה אני עדין לא שומר שבת, זה בדרך רציתי לשמור את השבת האחרונה אבל איכשהו יצאה סיטואציה שהייתי בעבודה בערך חצי שעה לפני שבת, עכשיו לא מדובר על עבודה של מלצר או משהו כזה מדובר בעבודה מהבית, משהו בסגנון נגיד שוק ההון. מפה לשם, שורה תחתונה סיימתי לעבוד באיזור 8 בערב (שזה כבר הרבה אחרי שנכנסה שבת) כשיש בידי 3000 שאותם הרווחתי בשבת מה שעבר לי בראש כל אותו זמן שהייתי בתוך שבת זה "זה כסף של שבת, גם ככה זה כסף בלי ברכה, כסף טמא, יצר הרע מביא לי את זה דווקא בשישי בשביל להפיל אותי" אני החלטתי פשוט להסתכל על הכסף הזה כאילו הוא לא קיים. עכשיו השאלה שלי היא כזאת אם הכסף הזה הוא טמא, אז גם אי אפשר לתרום אותו לבית כנסת לפי מה שאני חושב? ואם אי אפשר, אז מה לגבי מתן בסתר לנזקקים קשישים? אני לא בא ממקום של אחד שיש לו, להפך, ממש אין לי. הסכום הזה יכול ממש ממש לעזור לי, אבל בסופו של דבר יש דברים מעבר. יכול להיות שזה מבחן מלמעלה בשביל לתת לי הרבה יותר או משהו כזה, אני כבר לא יודע מה לחשוב בשורה תחתונה רציתי לדעת אם מותר לי להשתמש בכסף, ואם לא אז האם מותר לי אותו לתת אותו לצדקה. אגב במידה ולא, אין לי בעיה גם לשרוף את הכסף הזה. ברמה הזאת.
תשובה: וברכת ד  אפשר לחלק את הכסף לעניים. אבל בלא שיהיה לך איזה טובת הנאה, דהיינו אסור שידעו מי נתן אלא בעילום שם או דרך מישהו אחר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מבחנים: אני סטודנט לחשבונאות.נשארו לי 4 מבחנים אחרונים בעז"ה שיעברו בהצלחה.עד כה 24 מבחנים לא העתקתי ועברתי הכל לאל.כעת יש לי מבחן בעוד יומיים עם ספר פתוח של תקני ביקורת.עברתי השבוע לדירה חדשה עם אשתי ולא היה לי זמן ללמוד.כעת השאלה היא האם מותר לי להכניס בספר שאלות עם תשובות שימקדו אותי במבחן.?או שזה אסור??אני לא יודע איזה שאלןת יהיו במבחן.
תשובה: וברכת ד  מה שאסור על פי חוקי החברה בית ספר וכדו  אין לעבור עליהם, על דעת כן אדם לומד. שבוע טוב בהצלחה בדירה החדשה ובבחינות יהודה הלוי עמיחי מכון התורה והארץ כפר דרום אשקלון
שאלה: כוסברה: חברת ברכת קטיף - בהשגחת רב מושב שחר וגם בד"צ מחזיקי הדת וגם רבנות ירושלים מהדרין וגם הגר"י אפרתי - האם אפשר לסמוך ולאכל ירק שלהם?
תשובה: עיין בקישור המצ"ב:
שאלה: טומאת קרי לילה: אני בן 14 ולצערי יצא לי לא מזמן קרי לילה ואני הרגשתי ממש גרוע וחוץ מזה דבר שמאוד מפריע לי שעכשיו אני חושב מה יהיה עם המצעים אם הם טמאים מה לעשות? זאת אומרת אני ישן במיטה הזאת כל לילה ואני יודע שלא נגע בה קרי(אני יושן עם לבנים,מכנסיים והכל.) אבל אני מאוד חושש שאני שם בגדים על המיטה שלא יהיה בהם טומאה,וגם אני רגיל להניח תפילין כל בוקר על המיטה שלי בחדר ואני מרגיש לא בנוח אם לשים את התפילין על המיטה בחדר המקום הרגיל ששם אני מניח תפילין לרוב בבקרים ושלא יקרה לתפילין משהו חס וחלילה. אשמח לתשובה,
תשובה: אין למיטה שום טומאה יש לכבס את הבגדים או המצעים אם התלכלכו בקרי וזהו.
שאלה: ניפוי קמח: היתה לי כמות גדולה של קמח מנופה במקפיא, המקפיא לא עבד עקב הפסקת חשמל במשך כ18 שעות, אולם המוצרים בתוכו נשארו קרים ואף חלקם קפואים. האם יש צורך לנפות שוב את הקמח? ואם השתמשנו בקמח, מה יש לעשות עם המאכלים?
תשובה: מהסיפור אני מבין שהטמפרטורה בתוך המקפיא נשארה נמוכה. ולכן גם בגלל זה וגם בגלל שלא עבר זמן ממושך אין צריך לנפות.
שאלה: תרומות ומעשרות: האם חייב לעשר כל כמות שקוטפים(אפילו אחד או שתיים)
תשובה: וברכת ד  אם קוטפים ואוכלים בחצר, פרי יחיד אין צורך להפריש תרומות ומעשרות, אבל שניים כבר חייבים. כמו כן אם מדובר בפרי שיש לו פלחים (תפוז, קלמנטינה וכו ) אפילו פרי אחד צריך הפרשה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תפילין דר"ת: אני נוהג להניח תפלין דר"ת לפני קדושה דסידרא(אשרי) ולא תמיד אני מתפלל במניין שמניחים ר"ת לפני אשרי כיצד עליי לנהוג (האם מותר להניח בחזרה)
תשובה: תחליף אחרי התפילה ותאמר פרק תהילים עם תפילין של ר"ת
שאלה: כלי פרווה: טיגנתי ירקות ברוטב במחבת פרווה (כולל בצל ושום). רק אחר כך שמתי לב שעירבבתי תוץ כדי הטיגון עם ספטולה בשרית (הספטולה אינה בת יומה) האם המחבת נהפך לבשרי עקב העובדה שהיו בה בצלים ושום שהם דברים חריפים?
תשובה: לאשכנזים וספרדים הפוסקים לפי הרב אליהו זצ"ל-כן לספרדים הפוסקים לפי הרב עובדיה יוסף זצ"ל-לא
שאלה: מזוזה לשכירות: בבעלותי דירה חדשה המיועדת להשכרה. האם מצוות התקנת מזוזות בכל חדרי הבית מוטלת עליי או על השוכרים? ומה אם הם לא שומרי מצוות?
תשובה: בעקרון הכלל הוא ש מזוזה חובת הדר, כלומר, שמי שגר חייב במזוזה, ולא בעל הדירה. לכן מהדין אינך חייב במזוזה, אלא החיוב מוטל על השוכר (שולחן ערוך יורה דעה רצא, ב). אף על פי כן, כדי למנוע בעיות של העברות של מזוזות, וכו, שזה די מסבך את הענין (השוכר הראשון צריך לקבוע מזוזה, והשוכר השני צריך לקנות ממנו, אבל יש שאלה האם מותר לו לקחת את המזוזה בעצמו). לגבי שוכר חילוני, נראה שלא חייבים לקבוע מזוזה, אם הוא דר שם גם אם הוא לא קובע (למרות שיש דעות שמהתורה החובה היא על המשכיר, רוב הדעות שהחיוב חל על השוכר בלבד). עקיבא כהנא akivamakshivim gmail.com
שאלה: מצוות תוכחה בימינו: אני עובד במשרדי היי-טק. לא מזמן הגיעה למשרדי עובדת חדשה, ובחרו למקם אותה לשבת איתי במשרד, שזהו המקום היחיד הפנוי. אותה עובדת חדשה מגדירה עצמה כאדם מאוד רוחני ולצערי גיליתי שהתחברה למעין קהילה מסויימת שלעניות דעתי עוסקת בעבודה זרה או לפחות במשהו שגובל בעבודה זרה. הם מאמינים באל יחיד, מאמינים שמטרת כל הנשמות היא לשרת את האלוקים, שהנשמות הנמצאות בעולם הזה "בחרו" לרדת לעולם הזה בשל קנאה לאל ומתוך העובדה שלא יכלו לסבול את המחשבה שיש מי שגדול מהם וכל יכול. היא גם הוסיפה ואמרה שהם מאמינים שלאל יש דמות הגוף, אומנם הדגישה שמדובר בדמות גוף במובן רוחני ולא גשמי, אך כשאמרתי לה שלפי היהדות "אין לו דמות הגוף ואינו גוף", היא טענה שכתוב בתורה שברא את האדם בצלמו ולכן זה סותר את העובדה שאין לאל דמות הגוף. היא גם אמרה שלפי מה שהיא מאמינה לכל בני האדם ולכל החיות המפותחות ישנה נשמה ושאין זה משנה מיהו מוגדר יהודי או לא יהודי, אלא של בני האדם ישנה נשמה בדיוק אותו הדבר מבלי שום הבדלץ כשסתרתי את דבריה ואמרתי לה שאנו יהודים שזה הבדל גדול מאוד מגויים, שאנחנו העם הנבחר, היא אמרה שאלה הדברים שבגללם לא התחברה ליהדות המקובלת, ושאלו דברים המראים התנשאות קבוצה מסויימת שמגדירה עצמה יהודים שטובים יותר ו"שווים" יותר מאחרים. אני נמנע מנהל שיחות בנושא, אך חושש מפגיעה רוחנית בי מצד אחד, ומצד שני מנסה לקיים את מצוות הוכח תוכיח את עמיתך. אנה חזרו אלי בהקדם עם עצה, מה עלי לעשות? כמו כן, האם התיאור שלי אכן מתאר עבודה זרה למרות שמדובר באמונה באל אחד? וב ש.
תשובה: היא לא עובדת אלילים אבל זו בהחלט יכול להיות מינות או כפירה (כמו הנצרות או הפילוסופיה.) נראה שדי במה שכבר ניסית להוכיח ואין צורך שתעסוק בכך יותר (אלא אם תראה שיש לה השפעה על אחרים רק אז יש צורך לבטא התנגדות כדי לבטל את ההשפעה שלה). באשר לחיזוק עצמך, זה נכון תמיד. לשם כך עליך ללכת לשעורי תורה, להרבות בתפילה ומעשים טובים - אלו אמצעים שמחזקים תמיד כל יהודי, לכן הם נכונים תמיד וראויים תמיד. הרב קוק מדגיש שבחירה בדרך רוחנית מושפעת ממרכיבים חברתיים הרבה יותר משיקולים שכליים: כאשר רואים אנשים הגונים, מתחשבים ואוהבים - מרגישים רצון להצטרף אליהם ולהיות חלק מהם. לכן דוגמה אישית חיובית תשפיע עליה יותר מאשר תוכחה וויכוחים רוחניים (כאן יש קושי בכך שהיא אישה. אין מקום לכך שאתה תקרב אותה). יש למצוא אישה מתאימה שתוכל לקרב אותה עם הרבה תמיכה ואהבה, שתגלה לה עולם יהודי רב חסד ואמת. מכל מקום מצוות התוכחה בימינו מאוד קשה ומורכבת. להלן ציטוט בענין זה מתוך "ודע דמסתברא דמה שפסק הרמ"א דבדבר המפורש בתורה חייב למחות, דווקא שהוא באקראי, אבל אלו הפורקי עול לגמרי, כגון מחלל שבת בפרהסיא או אוכל נבילות להכעיס, כבר יצא מכלל עמיתך, ואינו מחויב להוכיחו". כיון שפרק ממנו עול תורה ומצוות, יצא העובר מכלל עמיתך, ושוב אין חובה להוכיחו. בזמנינו, ידועים דברי ה חזון איש  שלרוב היהודים החופשיים יש דין של  תינוק שנשבה, ומצווה לקרבם בעבותות האהבה, ולהחזירם למוטב.
שאלה: כיבוי דוד חשמל לפני שבת: לכבוד הרב! שמענו מחהחברים, שאסור לחמם דוד חשמל עד רגע לפני כניסת השבת, אלא יש לכבות אותו כ-70 דקות לפני כניסת השבת מחשש בישול בשבת. האם הדבר נכון? בנוסף, האם אפשר לכוון דוד חשמל לשעון שבת ביום טוב, כאשר ממילא מותר לבשל, או שביום טוב חלים אותם דינים שחלים בשבת, לגבי חימום מים בדוד? ובכבוד רב, ר.ז.
תשובה: א. בשעה שאדם משתמש בדוד של מים חמים בשבת   הוא למעשה מוציא מים חמים אך המערכת מכניסה מים קרים חדשים לדוד, והם מתחממים לרמת חום המוגדרת בהלכה כבישול אסור. על כן, מותר להשתמש במים מדוד חשמל רק אם המים בדוד אינם חמים כל כך. צריך פשוט לבדוק בדוד הביתי שלכם כמה זמן לוקח למים להתקרר עד לרמה כזו. נראה לי ששבעים דקות לא מספיקות ברוב מוחלט של הדודים.  ב. ביום טוב   מותר לצרכים המותרים ביום טוב.
שאלה: השבת אבדה: אני טכנאי מחשבים ומידי פעם מתגלגלים לידי כוננים קשיחים של אנשים עם חומר אישי. 1) מצאתי פעם מחשב ישן ברחוב. 2) חבר נתן לי כונן קשיח שבו יש חומר מקרובי משפחתו 3) חבר של אחי מסר לי (במתנה) מחשב מקולקל שגם בו בכונן הקשיח היה חומר רב. מה עלי לעשות? (אני מעוניין להשתמש בכוננים אלו - אבל בגלל החומר שבתוכם הם שוכבים בביתי) האם עלי להתאמץ על מנת למצוא את האנשים ולשאול אם הם צריכים את החומר? ב
תשובה: יישר כוח על הנושא כבד המשקל הזה. אלה דברים מובהקים שיש בהם סימן. קשה למצוא סימן גדול יותר מכך. אולם לא ברור האם הבעלים התייאשו קודם שהכונן הגיע לידך. סביר להניח שכן, בוודאי שבמקרה השני והשלישי (שהרי הדברים ניתנו לך) אולם לא בראשון. על כן נראה לי לעשות כך: ביחס למקרים בו ניתנו לך דברים, והם ניתנו לך על ידי הבעלים או על ידי מי שמוסמך היה לתת לך   אין צורך לעשות דבר, ואתה יכול למחוק הכל. במקרים שאתה לא בטוח   צריך לגבות בכונן חיצוני את החומר, ואז ניתן למחוק אותו. ויישר כוח
שאלה: הכשר סיר גדול: ראיתי תשובה שאפשר להכשיר סיר ע"י שאפשר להדליק גז, להפוך את הסיר כשהפתח יהיה לכיון האש, לשים נייר על התחתית שלו שעכשיו היא למעלה עד שתחרך בחום. אפשר שהוא ליבון קל? אפשר הרחבה בנקודה זו.
תשובה: הגעלה וליבון קל שווים בכוחם להכשיר כלי. ולכן גם כאשר כלי הזקוק להכשרה על ידי הגעלה ניתן לחילופין ללבן אותו ליבון קל. אבל הביצוע אינו פשוט וצריך לבצע אותו בכל מקום בכלי ולא סתם להניח נייר עד שיחרך.
שאלה: מקום התנדבות בעייתי מאוד מבחינה הלכתית: רציתי לשאול לגביי מקום התנדבות לבחור. מקום ההתנדבות הוא מעין בית לנוער שהתדרדר לזנות והתפקיד של המתנדב הוא גם להיות עם הנערים והנערות וגם לאתר אותם מהאינטרנט. במסגרת התפקיד נאלצים להיחשף לפעמים לפורנו (על מנת לאתר את הנערים) וכמובן גם לשמוע מהם סיפורים וחוויות לא פשוטות שנוגעות בנושא. השאלה שלי היא האם מבחינה הלכתית יש בעיה?
תשובה: זהו נושא רגיש מאוד ועדין מאוד, שאינו מתאים לאתר זה. וזאת בשל העובדה כי ביסודו של דבר "אין אומרים לו לאדם חטוא בשביל שיזכה חברך", ובד בבד יש לנו חובה של הצלת נפשות, וצורך לפתח לב רגיש לצרות הזולת העובר חוויות לא פשוטות. בוודאי שמבחינה הלכתית הדילמה היא גדולה מאוד, ואי אפשר לקבל הכרעה בלי להכיר לעומק את האדם בו מדובר. האם יש לך רב שאתה יכול לפגוש פנים אל פנים ולשוחח איתו על הנושא כבד המשקל הזה?
שאלה: דין כלי חלבי: מה דין סכו"ם חלבי שהשתמשו בו להכנת מאכל פרווה על גבי מחבת בשרית? על המחבת עברו 24 שעות ללא שימוש ובכלל, האם מותר לאכול בעזרת כלים חלביים מאכל פרווה שבושל בכלי בשרי?
תשובה: יש להבחין בין לכתחילה ובין בדיעבד. לכתחילה אין לאכול בכלים חלביים מאכל פרווה שבושל בכלי בשרי. ברם, בדיעבד הדבר אינו אוסר את הכלים, בוודאי שאם מדובר בכלי בשרי שאינו בן יומו.
שאלה: קדיש ביארצייט: שבוע הבא יש את היארצייט של אבא שלי ואני צריך להגיד קדיש בתפילה. ראיתי שיש כל מיני סוגי קדיש ("קדיש X, קדיש Y"). איך נקרא הקדיש שאני צריך להגיד בתפילות? יתום? אבלים? ואיפה בשחרית, מנחה וערבית אני צריך להגיד? אחרי אילו קטעים? ממש
תשובה: ביום הזיכרון להורים אומרים את כל הקדישים, כל קדיש לפי מקומו בסידור. על כן, התפלל עם סידור, ושם תראה את המקומות בהם אומרים קדיש. הקדיש היחיד שלא אומרים הוא הקדיש של החזן עצמו: לפני ברכו (בקהילות שנוהגים לאומרו), לפני עלינו לשבח (כנ"ל) ולפני שמונה עשרה בתפילות מנחה וערבית.
שאלה: צורך בבלנית בימינו: הרב רציתי לשאול, מדוע בימינו יש צורך בבלנית? לא הצלחתי להבין האם יש אם בכלל חיוב הלכתי בדבר, וכמו כן, ידוע שבימינו נשים רבות מספרות על מפגשים טעונים ולרוב שליליים עם הבלניות- מדוע לא לשנות את הנרומה (כמובן במסגרת ההלכה)? אמנם אני גבר, אבל הנושא מעסיק ומטריד אותי. הרב
תשובה: אחלק את תשובתי לשלושה חלקים: א. הצורך בבלנית מופיע בשו"ע כצורך באישה שתעמוד על גב האישה הטובלת, ותראה שלא נותר דבר מחוץ למים. חשיבות הטבילה כה גדולה עד שיש תביעה כזו בהלכה. ב. הבלניות הצדיקות רואות לעצמן חובה לעסוק גם בנושאים אחרים. בין אם מדובר בבדיקת חציצות לפני הטבילה, ובין אם מדובר בדיבוב הטובלת, ובשימוש של מעין יועצת בנושאים האינטימיים ביותר. הבעיה הקשה היא שזה מצוין לחלק מהנשים ומעורר דחיה אצל חלק אחר, אלא שמטבע הדברים הבלניות לא יודעות להבחין בין זו לזו. על כן, רבים מדריכים את הבלניות להיזהר במעשיהן, לגשש בזהירות, ולבחון האם יש היענות מצד הטובלת או שהדבר אינו נוח לה. ג. במקום בו הדבר מביא לכך שאישה לא באה למקווה חס ו בשל כך   בוודאי שלטבול במקווה חשוב הרבה יותר.
שאלה: רש"י: כשיעקב מברך את ראובן אז הוא קורא לו "ראשית אוני" ורש"י מפרש שזה אומר שראובן נוצר מטיפת הזרע הראשונה של יעקב איך זה אפשרי אם ידוע שלאה הייתה בהתחלה עקרה, והיא ויעקב יכלו לדעת שהיא עקרה רק אחרי שהם ניסו להביא כבר ילד?
תשובה: לאה לא היתה עקרה (בניגוד לשאר האמהות, שרה, רבקה ורחל).
שאלה: יעקב אבינו: יעקב הרי היה בחיר שבאבות, ואם כן, אז איך הוא יכל להעדיף אישה אחת על פני שאר נשותיו וליד אחד על פני שאר ילדיו? הרי זה ממש פוגע עובדה שזה גרם לשנאה בין האחים ולמכירת יוסף
תשובה: ומה הדבר מלמד אותנו. שהאבות הקדושים היו סולם מוצב ארצה וראשו מגיע השמיימה. כלומר, הוא אכן היה בחיר האבות, והוא זה שטיפס בסולם עד למקומות הגבוהים ביותר, אולם היו לו גם רגליים באדמה, וגם הוא היה אדם, וגם הוא מימש את אהבתו בצורה אחת ואת היחסים עם שאר הנשים בצורה אחרת. זו גדולתם הענקית של אבותינו, שהם היו בני אדם שהיו מוצבים ארצה, אולם ראשם הגיע השמיימה.
שאלה: תורה: האם יוסף קיבל את הבכורה?
תשובה: דברי הימים א פרק ה (ב) כי יהודה גבר באחיו ולנגיד ממנו והבכרה ליוסף
שאלה: יחסי מין עם גויה: יש נושא שמעסיק אותי ומטריד אותי מאוד בחודשים האחרונים ואני שמח שמצאתי את הפורום והאתר הזה במטרה לנסות ולקבל תשובה ופתרון. אז ככה, לפני כתקופה של בערך 8 חודשים עשיתי שטות, נגררתי אחרי חבר למקום שבו עובדות נשים פרוצות בשירותי מין בת ולאחר מעשה עלתה בי המחשבה שייתכן שהבחורה אתה קיימתי יחסי מין אינה יהודיה. המחשבה הזו רודפת אותי מאז ועד עכשיו ולא עוזבת אותי. יש לציין שאני יהודי מסורתי שומר חגים ומאז ומתמיד הייתי מרגיש קירבה מיוחדת אל הדת ואל אלוהים אף על פי שלא הייתי חי באורח חיים דתי. לפני כחודשיים לבערך התחלתי להתחזק מאוד. הכל התחיל ביום אחד שישבתי בבית וראיתי סרטון באינטרנט שקשור לדת. לאחר הסרטון הרגשתי כאילו נפל לי האסימון לגבי כל ההשקפה שלי על החיים ועל העולם. הבנתי כמה שטעיתי וכמה שחיי היו הבל הבלים וכמה שפספסתי את העיקר. באותו רגע פשוט התחלתי לפרוץ בבכי. מאותו יום שראיתי את הסרטון שגרם לי לשנות גישה וקירב אותי ליהדות התחלתי להתחזק. אני כעת מניח תפילין כל בוקר. משתדל לברך על אוכל שאני אוכל. אומר שמע ישראל בבוקר ומודה אני בלילה. בנוסף קניתי ספר תנ"ך של רש"י ואני לומד לימוד עצמי בבית, משתדל כמה שיותר, אני כרגע התחלתי עם ספר בראשית ומתכנן להמשיך ולהתקדם לאט לאט ובסבלנות. בנוסף אני מנסה להתמיד להליכה לבית כנסת בימי שישי. יש לציין שההתחזקות שלי לא נעשתה דווקא בגלל שהחטא שעשיתי. או שכן? קשה לי להסביר. תמיד הייתי מחובר לדת וקשור לדת בדרך כזו או אחרת (בלי אורח חיים דתי) אך כיום אני מרגיש מחובר לדת יותר מכל תקופה אחרת בחיים שלי. יש לי חטאים רבים נוספים כמו זרע לבטלה, ועוד רבים נוספים, ואף על פי זאת דווקא העניין של היחסי מין עם הגויה פשוט רודפים אותי ואני רוצה להרגיש נקי מבפנים. זה מאוד מקשה עליי. אתמול, לאחר תקופה (לא ארוכה) שבה אני חי אורח חיים קצת חזק יותר מבחינה דתית כמו שתיארתי למעלה, ישבתי עם עצמי בחדר והתחלתי לבכות. ביקשתי סליחה מאלוקים והתחננתי בפניו שיסלח לי על החטא החמור שלי (גויה) ועל כל שאר החטאים שחטאתי מהיותי קטן ועד היום. בנוסף קיימתי הבטחה ביני לבין עצמי וביני לבין אלוקים שאעשה כל מה שביכולתי בכדי לקיים כמה שיותר מצוות שאוכל ובנוסף לא לחזור אל חטאים שעשיתי בעבר ובפרט חטא שכולל יחסי מין עם גויה. אנא ממך רב יקר. האר את עיניי ועזור לי להבין מה עליי לעשות בכדי לכפר על החטאים שלי. אני רוצה להרגיש נקי בפני אלוקים ולדעת שאלוהים יודע שאני מצטער מעומק ליבי ונשמתי ולדעת שהוא באמת סולח לי. אם זה חשוב ויכול לעזור, אז יש לציין שאני בן 24. עובד מהבוקר עד אחר הצהריים ערב. גר עם ההורים. רווק. והדברים שאני עושה כרגע שקשורים לדת אלה הדברים שתיארתי למעלה. אני מודה מראש על הזמן וההקשבה והקריאה ואשמח אם התשובה תהיה ברורה ומקיפה.
תשובה: וברכת ד  אשריך שאתה מתחזק, הקב"ה יעזור ויתן לך כח להמשיך לעלות מעלה מעלה. לגבי שאלתך יש תחילה ללמוד דיני ייחוד ואיסורי קרבה, לאחר הכרת החטא יש להתוודות לפני הקב"ה ולקבל לא לחזור לזה החטא עוד, ולקבל הרחקה מנשים פרוצות, וכמו כן כדאי להתענות ב,ה,ב ואם אינך יכול, אפשר לפדות את הצום בצדקה. יהי רצון שתוסיף הארה בקדושת ישראל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: 4 שאלות: 1.בסידור, בתפילות הבוקר יש משפט "הנותן ליעף כוח", האם באמת צריך להגיד "יעף" או שצריך להגיד "עייף"? 2.אם יש אוכל שהוא כשר, זה אומר שאני יכול להיות בטוח שלא נגרם לחיה שום סבל לפני ובזמן השחיטה? 3.האם צריך להשתחוות כשאומרים בתפילה "ברוך ד המבורך לעולם ועד"? 4.אם אני מתפלל יחיד, אני גם צריך להגיד את מה שהש"ץ אומר?
תשובה: וברכת ד  1. בפסוק כתב "נותן ליעף כח ולאין אונים עצמה ירבה", ועל כן הנוסח "ליעף". 2. אתה יכול לסמוך על שעת השחיטה בלבד. 3. כורעים. 4. נא לפרט את השאלה. בד"כ אין היחיד אומר את מה שהש"ץ אומר, אולם כדאי לפרט את שאלתך. שבוע טוב יהודה הלוי עמיחי מכון התורה והארץ כפר דרום אשקלון
שאלה: שם האם: לכם אמי עלתה לארץ לאחר השואה בגיל צעיר (17). שמה בחו"ל היה מניה ובארץ הוחלף ל- מלכה. באיזה שם יש להשתמש כשאומרים משניות לזכרה או בקריאת פרק קיט בתהילים? כאשר קוראים את הנ"ל לגבי האב, האם משתמשים בשם אמו או אביו?
תשובה: וברכת ד  א. אם השם מלכה היה שמה מגיל 17 עד פטירתה, ולא הזכירו את השם מניה (כתובה נשואין וכו ), א"כ שמה מלכה, אולם אם הזכירו את השם מניה ג"כ בימי חייה, יש להזכירו גם באזכרה. ב. בני אשכנז באזכרות מזכירים את שם האבא, לעומת בני ספרד. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות: מה רמת הכשרות של בית ספר שדה הר הנגב?
תשובה: איננו מחזיקים מידע בנוגע למקום שציינת. המלצתנו היא לשוחח עם המשגיח. מצ"ב דף קישור לשאלות שיעזרו לך
שאלה: תגמול: לחברה שלי היה מבצע בעבודה "חבר מביא חבר", שבו היתה צריכה למסור שם של אדם מסויים. אני נתתי לה את השם, היא מסרה אותו וקיבלה עבורו 500 שקלים. האם עליה לתת לי תגמול כספי על נתינת השם? אם כן, מה הסכום? אשמח למקור לתשובה.
תשובה: הדבר תלוי בטיב ההסכם ביניכם. אם את נתת לה את השם בחינם, כדי לעזור לה, ופתאום התברר לך שיש תגמול כספי - היא לא חייבת לתת לך דבר. אם סכמתם מראש שהיא תשלם - היא צריכה לשלם כמה שסכמתם. אם לא - הטוב ביותר שתתפשרו בצורה כלשהי. בכל מקרה, לא כדאי לאבד חברה על בסיס כסף.
שאלה: מעשר כספים: הרב, האם עלינו להפריש מעשר כספים כאשר הכנסותינו לא מכסות את ההוצאות הבסיסיות(שכ"ד, מטפלת לילד, חשבונות ואוכל)? ו
תשובה: וברכת ד  אין צורך לתת מעשר כספים, אבל יש חובת צדקה. חנוכה של אורה שבוע טוב יהודה הלוי עמיחי מכון התורה והארץ כפר דרום אשקלון
שאלה: גמרא: למה במסכת מגילה מספרים שמי שהכיר את רחב והיה אומר פעמיים "רחב רחב" היה יוצא לו שכבת זרע? מה לומדים מזה? איזה קודש יש בזה? זה גם לא דבר גס מדי ואולי מיותר בשביל שישימו אותו בגמרא?
תשובה: שאלה מצוינת. הגמרא מקצרת במקום שאולי היה ראוי להרחיב ולהסביר את ההקשר. אפשר להציע כמה כיוונים. הפנמת ערך התשובה או הכרת הטוב-שאפילו לאישה כזו אם עשתה לך טוב או חזרה בתשובה יש להכיר טובה  לקבלה לעם ישראל על אף הסיכונים שטמונים בה. כיוון אחר- הוא ללמד את האדם להתרחק מחטא, שאם הזכרת שמה של אישה כזו גורם לו לקי אז שימנע אפילו מהזכרת שמה.
שאלה: פת שחרית: לכבוד הרב מה נחשב לפת שחרית? הכוונה מבחינת כמות, האם פת שחרית זה דווקא לחם בכמות של יותר מכזית?
תשובה: העיקר הוא לא לצאת עם בטן ריקה, אפשר גם מזונות או פרי.
שאלה: תרומות ומעשרות: ברצוני לשאול : 1. האם קניית פירות ירקות משוק עירוני ( אשדוד לצורך העניין ) מצריך ביצוע תרומות ומעשרות? 2. איך מבצעים תרומות ומעשרות?
תשובה: וברכת ד  1. יש לבדוק ברבנות המקומית, האם הכל נעשה כדין. 2. אפשר לראות באתר: בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אוכל כשר: הנני בעל עסק כשר חלבי מידי יום אני מספק לחברה כ-40 כריכים 30-חלבי ו-10 בשרי את הכריכים הבשרים אני רוכש בעסק שהוא כשר בשרי הכריך מגיע ארוז ומניולן ובשתי שקיות ואז אני אוסף משם ומספק לחברה הזו האם יש בזה בעיית כשרות כל שהיא אשמח לתשובה אסף ויום נעים
תשובה: מאחר ויש לך כשרות לעסק. והנושא הוא פרוצדורלי. המלצתנו היא לפנות ישירות לרב נותן הכשרות בשאלתך. בהצלחה
שאלה: כיצד אדע מה העצמיות שלי?: אני מרגישה שאני לא באמת יודעת מה אני רוצה או מה נכון לי. לפעמים אני מרגישה שאני עושה דברים בגלל שכל החברה מדברת על כמה זה המצב האידיאלי ולפעמים כשאני חושבת על זה, אני מרגישה שאני לא רוצה את זה. הנקודה היא שאני לא יודעת אם ה לא רוצה את זה נובע מתוך קושי, שקשה לי לבצע את אותו דבר או מתוך זה שבאמת מתאים לי משהו אחר ומסלול אחר משל כולם. איך אני מבדילה בין שניהם? איך אני מגיעה למה שהנשמה שלי באמת רוצה? איך אני מנקה את כל הנורמות החברתיות והאידיאל שכולם מדברים עליו? כי לפעמים אני מרגישה שבאמת מתאים לי משהו אחר. ואיך אני מגלה מה באמת מתאים לי? אשמח לתשובה מפורטת שאבין. כי אני כבר באמת מבולבלת.
תשובה: השאלה שלך נכונה מאוד. אנחנו מושפעים מהחברה ולעיתים מאבדים את העצמיות שלנו. קשה מאוד למצוא מבחן אחד פשוט באמצעותו נדע האם בחירה שלנו מבטאת את העצמיות או נובעת מלחץ חברתי (סמוי). יש פתרון חלקי כאשר משתמשים בדמיון. לוקחים עצמנו לחברה אחרת, מנסים לדמיין: האם גם אז הייתי בוחרת לעשות כך וכך? או לדמיין את עצמך בעוד 10 שנים מתבוננת אחורה ושואלת עצמך האם אני מרוצה ממה שעשית. אבל הדרך הנכונה היא למצוא מישהו שיש לך בו אמון רב - חברה, הורה, קרוב משפחה, מורה. לשוחח על הקשיים הללו. בתוך שיחות כאלה תוכלי להרגיש בצורה ברורה ביותר מה באמת שלך ובמה את מושפעת מאחרים. בהצלחה!
שאלה: פיטורים מעבודה:. כבוד הרב אני הישתחררתי מהצבא לא מזמן. וכל עבודה שהתחלתי בה ולקחתי אותה לעבודה רצינית אחרי חודשמפטרים אותי.ואני מדבר איצם רגוע ולא מיתחצף. אז יכול להיות שמפטרים אותי בגלל העוונות שלי?.ואם כן איזה עוונות יכולות לגרום לקשיי פרנסה??
תשובה: הכל יכול להיות. אם אתה יודע שיש בך איזה עוון אז באת תעשה תשובה ותפסיק לעשותו גם אם אין קשר בין הפיטורין לעוון. ח תמיד ראו חשיבות בחשבון נפש, אז גם אם פיספסת ואין קשר הרווחת שעשית תשובה. יותר מסתבר שמבחינת האמת אין קשר, וכנראה יש סיבה אחרת שיתכן שגם אינה תלויה בך. כדאי לנסות לברר אצל אחרים שעובדים שם האם גם הם פוטרו או לנסות לדלות פרטים על נסיבות הפיטורין. בהצלחה!
שאלה: רווקות מאוחרת: שמי רבקה והתחלתי כעת ללמוד באוניברסיטת אריאל. נרשמתי למדרשה ושם קיבלנו עבודה לעשות. הפנו אותי לאתר זה בכדי לקבל תשובות ועזרה! העבודה שקיבלנו הולכת כך: נסי לסקור את הבעיתיות. הביאי את העמדה היהודית המסורתית- הלכתית או ההשקפתית לסוגיה. נא להביא סימוכין- מקורות מדוייקים לבסס את הדברים רווקות מאוחרת. מה יחס היהדות על זריזות הנישואין וגיל הנישואין? למה בעידן של תקשורת מפותחת קשה לאנשים לתקשר ויש יותר בדידות? אילו עצות ואילו יוזמות נוכל לעשות כדי להרבות בניית משפחות בישראל? התוכלו בבקשה לעזור לי ולתת לי מידע על נושא זה שבחרתי, ובמידה ותשלחו לי חומר בבקשה שלחו לי את המקורות בכדי שאוכל להוסיף לעבודה כפי שנדרשתי! תודות רבות!!
תשובה: ב"ה, יש כאן סרטונים קצרים בנושא: אם צריך עוד - תשלחי שוב. דני ארגמן
שאלה: ריבית: לכבוד הרב שילמתי לפני שנה 1000 ש"ח מקדמה למוסד לימודים בסוף השנה התברר שלא הייתי צריך לשלם את המקדמה ושלחו לי בחזרה צ ק של 1024 ש"ח בגלל ההצמדה למדד מותר לפדות את הצ ק הזה?
תשובה: קבלת ריבית אסורה כאשר מדובר בהלוואה שנתת או קיבלת, אז כל תוספת שהיא נקראת ריבית. אך כאן לא מדובר בהלוואה אלא במקדמה, לכן אין כאן חשש ריבית. הרב אברהם קריספין רב קהילה בישוב אדם
שאלה: משמעות החיים: למה הקב"ה ברא אותנו?מה המטרה של החיים האלו אם כל יום אני עושה את אותו דבר-קמה אוכלת לומדת ישנה ושוב אותו דבר ושאני יגמור את הלימודים אז אני יוציא תואר ויקים משפחה.ואז מה?
תשובה: המסילת ישרים כותב בפרק א  שתכלית האדם אינו העולם הזה, אלא להתענג בעולם הבא. אז מה יש לו לחפש בעולם הזה? עבודה קשה ומאומצת כדי להיות ראוי לעולם הבא. אפשר להסתכל על רשימת הדברים שכתבת כאוסף של מטלות חסרות תכלית, ואפשר להסתכל באופן שדרך אותן המטלות את מתקדמת וקונה שלמות מיום ליום. הרב אברהם קריספין רב קהילה בישוב אדם
שאלה: הדלקת נרות שבת: אבא ואמא לא בבית ועוד כמה דקות שבת. בבית יש בן בכור בגיל 13, ובת בגיל 11. מי ידליק את נרות השבת? הבן שכבר בגיל מצוות, או הבת שהיא כבר בגיל חינוך ונוהגת להדליק נרות שבת?
תשובה: מאחר והבת מדליקה נרות מדין חינוך ולא מתוך חובת המצוה, ואילו הבן חייב במצוות - ידליק הבן. אברהם קריספין רב קהילה בישוב אדם
שאלה: ערבים בבית כנסת: אנחנו מתכוונים לעשות שיפוץ בבית הכנסת ( הגדלת ארון הקודש ). סיכמנו עקרונית עם שני פועלים ערבים ורציתי לשאול האם יש מגבלה מסויימת לכניסתם לעבודתם בתוך בית הכנסת? רוני
תשובה: לומר להם שאסור להם לאכול בתוך בית הכנסת. מלכתחילה לא ראוי לקחת נכרים לעבודה כזו, אחרי שזה קרה לא הייתי סומך שיבצעו את ההוראות, הייתי משאיר מישהו שילמד ושישגיח שם.
שאלה: מים אחרונים: אני נוהג ליטול מים אחרונים. מה יש לעשות כאשר אני למשל קונה פלאפל נוטל ידיים אוכל ואז עולה על אוטובוס שנוסע יותר מזמן האכילה? האם במקאה זה מותר לוותר על מים אחרונים? האם יש הבדל אם אגיע למקום עם מים תוך פחות 72 דקות מזמן סיום האכילה? מראש :-)
תשובה: 1. החכם עיניו בראשו - אל תאכל פלאפל כשאין לך מים אחרונים. 2. אפשר גם להכין לעצמך מים בבקבוק קטן וכד. 3. אם בכל זאת. מצאתי דעה שיטול לאחר מכן: "בשו"ת תשובות והנהגות (חלק ב סימן קיד) נשאל במקום שאין לו מים אחרונים כשיעור קודם שמברך ברכת המזון, אם יטול ידיו אחר הברכה מיד כשיזדמנו מים לפניו כשיעור. והשיב, דשמע פעם שמרן הגר"ח מבריסק זצ"ל מרגלא בפיו שמים אחרונים לפני ברכת המזון לכתחילה, כדי שיהיו ידיו נקיות לברכה, אבל אם שכח או אינו יכול, יטול אפילו לאחר ברכת המזון כשמגיע למים, שעל כל פנים לפי טעם מלח סדומית לא קשור הנטילה לקודם ברכת המזון דווקא. (וכן כתב עוד התשובות והנהגות, בחלק א  סימן קעג). מתוך